Virallinen lehti nro C 031 , 05/02/1999 s. 0029



KIRJALLINEN KYSYMYS E-1265/98 esittäjä(t): Ernesto Caccavale (UPE) komissiolle (29. huhtikuuta 1998) Aihe: Euroopan yhteisön kuituhampun viljelylle antamaan tukeen tehdyt epäoikeudenmukaiset leikkaukset Euroopan unioni on avustanut useiden vuosien ajan kuituhampun viljelyä antamalla tukea 700 ecua hehtaaria kohden. Italiassa hampunviljelystä on luovuttu 70-luvun alusta lähtien huumeiden vastaisen lainsäädännön takia. Tärkeimmät kansalliset ja kansainväliset asiantuntijat ovat yksimielisesti tunnustaneet tarpeen käyttää hamppua yhtenä vuoroviljelykasvina niiden direktiivien mukaisesti, joita Euroopan yhteisö on antanut ruokakasvien viljelyn ja ympäristökuormituksen vähentämiseksi, maaperän köyhtymisen ja yhden lajikkeen viljelystä sekä maan häikäilemättömästä hyväksikäytöstä johtuvan aavikoitumisen estämiseksi. Hamppukehräämöitä ei ole, sillä ne hävisivät hampun viljelyn mukana vuosikymmenten aikana, niinpä Euroopan unionin tuki on ratkaisevaa, jos viljelyä mielitään elvyttää, mutta tämän tuen merkitys voi pienentyä jatkossa sitä mukaa kun tuotteelle löydetään markkinoita. On käynyt ilmi, että hiljattain on tehty myös ehdotus EU:n tuen leikkaamiseksi. Leikkaukset haittaisivat ennen kaikkea hampunviljelyn elvyttämistä maissa, joissa siihen on avautunut mahdollisuus vasta tänä vuonna, esimerkiksi Italiassa, ja toisaalta suosisi maanviljelyä maissa, joissa se on osittain lievempien ja järkevämpien huumelakien ansiosta jo nyt taloudellisesti merkittävää toimintaa. Ottaen huomioon monien muiden alojen saamat tuotantotuet nykyjärjestelmässä, joka on vapaiden markkinoiden vastainen, eikö komissio katso tarpeelliseksi toimia teollisuuden käyttöön tarkoitetun kuituhampun viljelyyn kohdistettujen yhteisön tukien leikkaamista vastaan, koska leikkaukset ovat syrjiviä verrattuna muiden alojen saamaan tukeen tai ainakin vastustamaan leikkauksia niissä maissa, jotka kuten Italia ovat vasta tänä vuonna voineet aloittaa viljelyn uudelleen? Komission jäsenen Franz Fischlerinkomission puolesta antama vastaus (9. kesäkuuta 1998) Komissio ehdotti vuoden 1998/1999 hintapaketin yhteydessä hamppua koskevan yhteisön tukijärjestelmän osalta hehtaarituen leikkaamista 25 prosentilla. Tämä ehdotus johtuu kahdesta komissiota huolestuttavasta seikasta. Ensiksi yhteisön hampulla kylvettyjen pinta-alojen merkittävä ja jatkuva kasvu (9 726 ha vuonna 1995/1996, 13 722 ha vuonna 1996/1997, 22 835 ha vuonna 1997/1998 ja vuonna 1998/1999 arviolta 35 000-40 000 ha) voi johtua osittain tuottajien halukkuudesta hyötyä huomattavasti korkeammasta tukitasosta kuin muiden maataloustuotteiden ja varsinkin peltokasvien kohdalla. Toiseksi vaikka komissiolla ei ole tietoa yhteisön tukea saaneen pellavan viljelyalasta, jota itse asiassa olisikin käytetty hampun tuottamiseksi huumausainekäyttöön, se on silti huolissaan valvonnasta ottaen huomioon mahdollisen riskin tukea hampun laitonta viljelyä. Järjestelmän asiattoman käytön vaaran pienentämiseksi komissio on hiljattain ehdottanut tuottajien ja ensimmäisten jalostajien välisten pakollisten sopimusten järjestelmän käyttöönottoa. Ehdotettu tuen leikkaaminen hidastaisi viljelyalojen viimeaikaista kasvua ja antaisi tällä tavoin parhaat mahdolliset takeet yhteisön säännöksissä vahvistettujen valvontatoimenpiteiden tehokkuudesta. Tätä leikkausta koskevaa ehdotusta sovelletaan kaikkiin yhteisön tuottajiin eikä siitä voida tehdä mitään poikkeuksia tiettyjen jäsenvaltioiden, mukaan lukien viljelyn uudelleen aloittamista suunnittelevat jäsenvaltiot, tuottajien hyväksi.